**A156.**

|  |  |
| --- | --- |
| *Ferdinand an Karl.* | *1525 Oktober 16. Tübingen.* |

1. Landtag zu Innsbruck. Kaiserliche Gesandte für den künftigen Generallandtag. 2. Briefe Pescaras. Italien. 3. Bittet um Nachrichten von K. 4. Fürsprache für Gabriel Salamanca.

1. State Diet (Landtag) in Innsbruck. Imperial delegates for the future General State Diet. 2. Pescara's letters. Italy. 3. Requests news from K. 4. Intercession on behalf of Gabriel Salamanca.

Wien, St.-A. Hs. B. 597 I, Bl. 50 — 51. Kopie.

Druck: Familienkorrespondenz Bd. 1, Nr. 156, S. 334-335.

1] Monsr, en la diete que dernierement à la caresme passée je tins en Ysbroug à la conté de Tyrol je fus par les estatz d’illec et aussi des aultres provinces que je tiens requis que je voulsisse tenir une journée generale de toutes lesd. provinces à ce qu’ilz disoient pour le bien, utilité et prouffit tant de moi comme d’icelles, et combien, monsr, que de telles assemblées, selon que suis informé que l’empereur Maximilien, mon feu seigneur et aieul, cui dieu absoille, a autresfois tenues, n’est sorti ni redonde grante fruict, toutesfois tant pour leur complaire comme aussi que la disposition du temps ne souffroit leur pouoir nier, leur en ai accordé icelle assemblée, laquelle se celebrera à la saint Martina) prouchain à Augsbourg. Et pour ce, monsr, que ne sçai ce qu’ilz vouldront mectre en avant dire ou proposer, ai advisé qu’il seroit tres bon et necessaire que vous y, monsr, commissies deux notables personnaiges, desirans mon honneur, bien et exaltation, lesquelz de vostre part m’assistassent et fissent ou disent ce que je leur ordonneroie. Parquoi, monsr, vous supplie tres humblement vouloir y commectre, assçavoir le conte de Werten et le baron Guillame Truxes, en leur escripvant les lettres selon que j’envoie à Salines les copies, lesquelz ne fais doubte, sinon comme voz tres humbles serviteurs et les miens procureront tout ce que verront estre pour mon service.

2] D’aultrepart, monsr, le marquis de Pescara, vostre capitaine general en Italie, m’en a souvent escript des practicques d’Italie. Et sur ce qu'il m’en a donné à entendre, l’ai tousjours fait responce, comme ne faiz doubte il vous doibt avoir averti, et depuis deux jours m’a de rechief escript la lettre dont envoie à Salines la copie, sur laquelle lui a fait response, comme, monsr, verrez dont ai voulu avertir Vre Mte, affin de vous supplier tres humblement me avertir tousjours de vostre bon plaisir, affin que je puisse icellui accomplir, car à ce faire et vous servir je ne veulx riens espargner.

3] Il en a si longuement que n’ai heu lettres de Vre Mte que me fait penser m’avoir mis en oubli. Je supplie icelle m’advertir aulcune fois de sa bonne santé, disposition et bonnes nouvelles.

4] Monsr, naguaires vous ai escript en faveur du conte de Ortemburg, mon tresorier, et ordonné à Nicolas de Montfort, gentilhomme de ma maison, solliciter Vre Mte pour les affaires dud. tresorier. Je vous supplie tres humblement et autant que je puis les vouloir depescher, en quoi faisant oultre que ferez ce que ung empereur doibt faire à ceulx que bien servent, à moi ferez grant honneur. Atant etc.

Escript à Tubinghen, le 16e d’octobre ao 25.

1] a) November 11.

F hat dem Wunsche der tirolischen Stände nach Einberufung eines Generallandtags auf dem Innsbrucker Fastenlandtag nur nach langem Sträuben nachgegeben. F. Hirn, Gesch. der Tiroler Landtage, S. 95 f. Zu einer Entsendung kaiserlicher Abgeordneter nach Augsburg ist es wirklich gekommen. Die Beratungen begannen am 12. Dezember. M. Mayr, Zeitschr. des Ferdinandeums, 3. Folge 38, S. 22.

2] ln der Korrespondenz F’s mit Pescara scheint es sich hauptsächlich um die österreichischen Rüstungen gegen Italien gehandelt zu haben. Vgl. Villa, S. 298.

4] Vgl. Nr. A151.